Асобе і дзейнасці Скарыны была прысвечаная адна з секцый кнігазнаўчых чытанняў. Гэтая секцыя цягнулася даўжэй за астатнія — да самага закрыцця кангрэса (і працягвалася б яшчэ, каб прадстаўнікі Нацыянальнай бібліятэкі не ахвяравалі б сваімі выступамі). Адкрыццяў на секцыі не прагучала, але іх і не чакалася: новыя факты і інтэрпрэтацыі гучалі ўвесь год, і кангрэс стаў добрым месцам, каб іх падсумаваць.